शीर्षक: दक्षिण एशियाई मुक्त व्यापार क्षेत्र पर प्रगति\nएक काल्पनिक लेख के उपरोक्त शीर्षक को देखते हुए, लेख की कल्पना करें।\n
पाकिस्तान के विदेश मंत्री ख़ुर्शीद महमूद कसूरी ने दक्षिण एशियाई देशों के विदेश मंत्रियों की बैठक में कहा,"यहाँ काफ़ी गर्मजोशी और भाईचारा नज़र आ रहा है और अगर ऐसा ही माहौल रहा तो शिखर बैठक में मुक्त व्यापार पर समझौता अवश्य होगा".

इसे सार्क की शिखर बैठक से ठीक पहले एक बड़ी सफलता माना जा रहा है.

इससे पहले जब भारतीय विदेश मंत्री यशवंत सिन्हा पाकिस्तान पहुँचे तो पाकिस्तान के विदेश मंत्री कसूरी उनसे गले मिले.

अब उम्मीद की जा रही है कि सार्क सम्मेलन से भारत और पाकिस्तान के बीच वह शांति प्रक्रिया एक बार फिर पटरी पर आ सकेगी जिसे पिछले कुछ सालों में धक्का लगा है.

भारत-पाक रिश्ते

भारत के विदेश सचिव शशांक ने कहा है कि यदि दक्षिण एशिया में मुक्त व्यापार क्षेत्र कायम होता है तो इससे भारत और पाकिस्तान के रिश्ते सुधरेंगे.

 यहाँ काफ़ी गर्मजोशी और भाईचारा नज़र आ रहा है और अगर ऐसा ही माहौल रहा तो शिखर बैठक में मुक्त व्यापार पर समझौता अवश्य होगा

ख़ुर्शीद महमूद कसूरी

उन्होंने रविवार से इस्लामाबाद में शुरू होने वाले सार्क शिखर सम्मेलन को 'ऐतिहासिक' बताया है. 

भारतीय विदेश सचिव ने बताया कि सात देशों के बीच व्यापार शुल्क में 2006 के शुरू से कटौती की जाएगी. 

भारतीय विदेश सचिव ने कहा, "आने वाले समय में इससे भारत और पाकिस्तान के रिश्तों में विकास होगा. सार्क की शिखर बैठक में कई बड़े फ़ैसले लिए जा सकते हैं."

सार्क देशों के शीर्ष नेताओं का 12वाँ शिखर सम्मेलन चार जनवरी से शुरू हो रहा है जो छह जनवरी को समाप्त होगा.

तीन दिवसीय शिखर बैठक से पहले सार्क देशों के विदेश मंत्री आपस में विचार-विमर्श कर रहे हैं. 

सार्क विदेश मंत्री मुख्य रूप से दक्षिण एशिया के लिए प्रस्तावित एक मुक्त व्यापार समझौते का ढाँचा तैयार करने का प्रयास कर रहे हैं.

विदेश मंत्री आतंकवादी संगठनों को धन मिलने पर रोक लगाने और क्षेत्र में ग़रीबी दूर करने पर भी चर्चा कर रहे हैं.